CELEX: 62017TA0329
Language: sk
Date: 2019-03-07 00:00:00
Title: Vec T-329/17: Rozsudok Všeobecného súdu zo 7. marca 2019 — Hautala a i./EFSA („Prístup k dokumentom — Nariadenie (ES) č. 1049/2001 — Dokumenty týkajúce sa štúdií karcinogénnych účinkov, vypracované ako súčasť obnovenia schválenia účinnej látky glyfozát — Čiastočné zamietnutie prístupu — Výnimka vzťahujúca sa na ochranu obchodných záujmov — Prevažujúci verejný záujem — Nariadenie (ES) č. 1367/2006 — Pojem informácie týkajúce sa emisií do životného prostredia“)

29.4.2019   
            
            
               SK
            
            
               Úradný vestník Európskej únie
            
            
               C 148/47
            
         
      Rozsudok Všeobecného súdu zo 7. marca 2019 — Hautala a i./EFSA
      (Vec T-329/17) (1)
      
      („Prístup k dokumentom - Nariadenie (ES) č. 1049/2001 - Dokumenty týkajúce sa štúdií karcinogénnych účinkov, vypracované ako súčasť obnovenia schválenia účinnej látky glyfozát - Čiastočné zamietnutie prístupu - Výnimka vzťahujúca sa na ochranu obchodných záujmov - Prevažujúci verejný záujem - Nariadenie (ES) č. 1367/2006 - Pojem informácie týkajúce sa emisií do životného prostredia“)
      (2019/C 148/44)
      Jazyk konania: angličtina
      
         Účastníci konania
      
      
         Žalobcovia: Heidi Hautala (Fínsko), Benedek Jávor (Maďarsko), Michèle Rivasi (Francúzsko) a Bart Staes (Belgicko) (v zastúpení: B. Kloostra, advokát)
      
         Žalovaná: Európsky úrad pre bezpečnosť potravín (v zastúpení: D. Detken a J. Tarazona, F. Volpi a B. Vagenende, splnomocnení zástupcovia, za právnej pomoci R. van der Hout a C. Wagner, advokáti)
      
         Vedľajší účastníci, ktorí v konaní podporujú žalovaného: Cheminova A/S (Harboøre, Dánsko) (v zastúpení: C. Mereu, advokát), Monsanto Europe (Antverpy, Belgique) a Monsanto Company (Wilmington, Delaware, Spojené štáty) (v zastúpení: pôvodne M. Pittie, P. Honoré a N. Callens, neskôr P. Honoré, N. Callens a A. Helfer, advokáti)
      
         Predmet veci
      
      Návrh na základe článku 263 ZFEÚ na čiastočné zrušenie rozhodnutia EFSA zo 14. marca 2017 v rozsahu, v akom sa čiastočne zamietol prístup k dvanástim štúdiám karcinogénnych účinkov účinnej látky glyfozát, vypracovaným v rámci konania o obnovenie schválenia tejto účinnej látky v zmysle nariadenia Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 2009, s. 1)
      
         Výrok rozsudku
      
      
                  1.
               
               
                  Rozhodnutie Európskeho úradu pre bezpečnosť potravín (EFSA) zo 14. marca 2017 sa zrušuje v rozsahu, v akom úrad EFSA zamietol prístup k častiam „Materiály, skúšobné podmienky a metódy“, ako aj „Výsledky a analýzy“ dvanástich štúdií karcinogénnych účinkov účinnej látky glyfozát
               
            
                  2.
               
               
                  EFSA znáša svoje vlastné trovy konania a je povinný nahradiť trovy konania, ktoré vynaložili Heidi Hautala, Michèle Rivasi, Benedek Jávor a Bart Staes.
               
            
                  3.
               
               
                  Cheminova A/S, Monsanto Europe a Monsanto Company znášajú svoje vlastné trovy konania.
               
            
         (1)  Ú. v. EÚ C 249, 31.7.2017.